Ericu950/Stoicheia-meter-silver huggingface dataset:
ἐπῆρτο δ ἥ τε Τυρρηνία πρὸς ἀπόστασιν ὅλη καὶ τὰ πολλὰ τῆς ἐντὸς Ἄλπεων Γαλατίας .
ἐπισφαλέστατα δ ἡ Ῥώμη πρὸς μεταβολὴν εἶχε διὰ τὴν ἐν ταῖς οὐσίαις ἀνωμαλίαν , τῶν μὲν ἐν δόξῃ μάλιστα καὶ φρονήματι κατεπτωχευμένων εἰς θέατρα καὶ δεῖπνα καὶ φιλαρχίας καὶ οἰκοδομίας , τῶν δὲ πλούτων εἰς ἀγεννεῖς καὶ ταπεινοὺς συνερρυηκότων ἀνθρώπους , ὥστε μικρᾶς ῥοπῆς δεῖσθαι τὰ πράγματα καὶ παντὸς εἶναι τοῦ τολμήσαντος ἐκστῆσαι τὴν πολιτείαν αὐτὴν ὑφ αὑτῆς νοσοῦσαν .
οὐ μὴν ἀλλὰ βουλόμενος ὁ Κατιλίνας ἰσχυρόν τι προκαταλαβεῖν ὁρμητήριον ὑπατείαν μετῄει ·
καὶ λαμπρὸς ἦν ταῖς ἐλπίσιν ὡς Γαΐῳ Ἀντωνίῳ συνυπατεύσων , ἀνδρὶ καθ αὑτὸν μὲν οὔ τε πρὸς τὸ βέλτιον οὔ τε πρὸς τὸ χεῖρον ἡγεμονικῷ , προσθήκῃ δ ἄγοντος ἑτέρου δυνάμεως ἐσομένῳ 0 1 .
ταῦτα δὴ τῶν καλῶν καὶ ἀγαθῶν οἱ πλεῖστοι προαισθόμενοι τὸν Κικέρωνα προῆγον ἐπὶ τὴν ὑπατείαν ·
καὶ τοῦ δήμου δεξαμένου προθύμως ὁ μὲν Κατιλίνας ἐξέπεσε , Κικέρων δὲ καὶ Γάιος Ἀντώνιος ᾑρέθησαν .
καίτοι τῶν μετιόντων ὁ Κικέρων μόνος ἦν ἐξ ἱππικοῦ πατρός , οὐ βουλευτοῦ , γεγονώς .
καὶ τὰ μὲν περὶ Κατιλίναν ἔμελλεν ἔτι τοὺς πολλοὺς λανθάνοντα , προάγωνες δὲ μεγάλοι τὴν Κικέρωνος ὑπατείαν ἐξεδέξαντο .
τοῦτο μὲν γὰρ οἱ κεκωλυμένοι κατὰ τοὺς Σύλλα νόμους ἄρχειν , οὔ τ ἀσθενεῖς ὄντες οὔ τ ὀλίγοι , μετιόντες ἀρχὰς ἐδημαγώγουν , πολλὰ τῆς Σύλλα τυραννίδος ἀληθῆ μὲν καὶ δίκαια κατηγοροῦντες , οὐ μὴν ἐν δέοντι τὴν πολιτείαν οὐ δὲ σὺν καιρῷ κινοῦντες ·
τοῦτο δὲ νόμους εἰσῆγον οἱ δήμαρχοι πρὸς τὴν αὐτὴν ὑπόθεσιν , δεκαδαρχίαν καθιστάντες αὐτοκρατόρων ἀνδρῶν , οἷς ἐφεῖτο πάσης μὲν Ἰταλίας , πάσης δὲ Συρίας , καὶ ὅσα διὰ Πομπηΐου νεωστὶ προσώριστο κυρίους ὄντας πωλεῖν τὰ δημόσια , κρίνειν οὓς δοκοίη , φυγάδας ἐκβάλλειν , συνοικίζειν πόλεις , χρήματα λαμβάνειν ἐκ τοῦ ταμιείου , στρατιώτας τρέφειν καὶ καταλέγειν ὁπόσων δέοιντο .
διὸ καὶ τῷ νόμῳ προσεῖχον ἄλλοι τε τῶν ἐπιφανῶν καὶ πρῶτος Ἀντώνιος ὁ τοῦ Κικέρωνος συνάρχων ὡς τῶν δέκα γενησόμενος .
ἐδόκει δὲ καὶ τὸν Κατιλίνα νεωτερισμὸν εἰδὼς οὐ δυσχεραίνειν ὑπὸ πλήθους δανείων ·
ὃ μάλιστα τοῖς ἀρίστοις φόβον παρεῖχε .
καὶ τοῦτον πρῶτον θεραπεύων ὁ Κικέρων ἐκείνῳ μὲν ἐψηφίσατο τῶν ἐπαρχιῶν Μακεδονίαν , αὑτῷ δὲ τὴν Γαλατίαν διδομένην παρῃτήσατο , καὶ κατειργάσατο τῇ χάριτι ταύτῃ τὸν Ἀντώνιον ὥσπερ ὑποκριτὴν ἔμμισθον αὐτῷ τὰ δεύτερα λέγειν ὑπὲρ τῆς πατρίδος , ὡς δ οὗτος ἑαλώκει καὶ χειροήθης ἐγεγόνει , μᾶλλον ἤδη θαρρῶν ὁ Κικέρων ἐνίστατο πρὸς τοὺς καινοτομοῦντας .
ἐν μὲν οὖν τῇ βουλῇ κατηγορίαν τινὰ τοῦ νόμου διαθέμενος οὕτως ἐξέπληξεν αὐτοὺς τοὺς εἰσφέροντας ὥστε μηδέν ἀντιλέγειν .
ἐπεὶ δ αὖθις ἐπεχείρουν καὶ παρεσκευασμένοι προεκαλοῦντο τοὺς ὑπάτους ἐπὶ τὸν δῆμον , οὐδὲν ὑποδείσας ὁ Κικέρων , ἀλλὰ τὴν βουλὴν ἕπεσθαι κελεύσας καὶ προελθών , οὐ μόνον ἐξέβαλε τὸν νόμον , ἀλλὰ καὶ τῶν ἄλλων ἀπογνῶναι τοὺς δημάρχους ἐποίησε , παρὰ τοσοῦτον τῷ λόγῳ κρατηθέντας ὑπ αὐτοῦ .
μάλιστα γὰρ οὗτος ὁ ἀνὴρ ἐπέδειξε Ῥωμαίοις ὅσον ἡδονῆς λόγος τῷ καλῷ προστίθησι , καὶ ὅτι τὸ δίκαιον ἀήττητόν ἐστιν ἂν ὀρθῶς λέγηται , καὶ δεῖ τὸν ἐμμελῶς πολιτευόμενον ἀεὶ τῷ μὲν ἔργῳ τὸ καλὸν ἀντὶ τοῦ κολακεύοντος αἱρεῖσθαι , τῷ δὲ λόγῳ τὸ λυποῦν ἀφαιρεῖν τοῦ συμφέροντος , δεῖγμα δὲ αὐτοῦ τῆς περὶ τὸν λόγον χάριτος καὶ τὸ περὶ τὰς θέας ἐν τῇ ὑπατείᾳ γενόμενον 0 .
τῶν γὰρ ἱππικῶν πρότερον ἐν τοῖς θεάτροις ἀναμεμιγμένων τοῖς πολλοῖς καὶ μετὰ τοῦ δήμου θεωμένων ὡς ἔτυχε , πρῶτος διέκρινεν ἐπὶ τιμῇ τοὺς ἱππέας ἀπὸ τῶν ἄλλων πολιτῶν Μᾶρκος Ὄθων στρατηγῶν , καὶ διένειμεν ἰδίαν ἐκείνοις θέαν , ἣν ἔτι καὶ νῦν ἐξαίρετον ἔχουσι .
τοῦτο πρὸς ἀτιμίας ὁ δῆμος ἔλαβε , καὶ φανέντος ἐν θεάτρῳ τοῦ Ὄθωνος ἐφυβρίζων ἐσύριττεν , οἱ δ ἱππεῖς ὑπέλαβον κρότῳ τὸν ἄνδρα λαμπρῶς , αὖθις δὲ ὁ δῆμος ἐπέτεινε τὸν συριγμόν , εἶτα ἐκεῖνοι τὸν κρότον 0 .
ἐκ δὲ τούτου τραπόμενοι πρὸς ἀλλήλους ἐχρῶντο λοιδορίαις , καὶ τὸ θέατρον ἀκοσμία κατεῖχεν .
ἐπεὶ δ ὁ Κικέρων ἧκε πυθόμενος καὶ τὸν δῆμον ἐκκαλέσας πρὸς τὸ τῆς Ἐνυοῦς ἱερὸν ἐπετίμησε καὶ παρῄνεσεν , ἀπελθόντες αὖθις εἰς τὸ θέατρον ἐκρότουν τὸν Ὄθωνα λαμπρῶς καὶ πρὸς τοὺς ἱππέας ἅμιλλαν ἐποιοῦντο περὶ τιμῶν καὶ δόξης τοῦ ἀνδρός .
ἡ δὲ περὶ τὸν Κατιλίναν συνωμοσία πτήξασα καὶ καταδείσασα τὴν ἀρχήν αὖθις ἀνεθάρρει , καὶ συνῆγον ἀλλήλους καὶ παρεκάλουν εὐτολμότερον ἅπτεσθαι τῶν πραγμάτων πρὶν ἐπανελθεῖν Πομπήϊον ἤδη λεγόμενον ὑποστρέφειν μετὰ τῆς δυνάμεως .
μάλιστα δὲ τὸν Κατιλίναν ἐξηρέθιζον οἱ Σύλλα πάλαι στρατιῶται , διαπεφυκότες μέν ὅλης τῆς Ἰταλίας , πλεῖστοι δὲ καὶ μαχιμώτατοι ταῖς Τυρρηνικαῖς ἐγκατεσπαρμένοι πόλεσιν , ἁρπαγὰς πάλιν καὶ διαφορήσεις πλούτων ἑτοίμων ὀνειροπολοῦντες .
οὗτοι γὰρ ἡγεμόνα Μάλλιον ἔχοντες , ἄνδρα τῶν ἐπιφανῶς ὑπὸ Σύλλᾳ στρατευσαμένων , συνίσταντο τῷ Κατιλίνᾳ καὶ παρῆσαν εἰς Ῥώμην συναρχαιρεσιάσοντες .
ὑπατείαν γὰρ αὖθις μετῄει , βεβουλευμένος ἀνελεῖν τὸν Κικέρωνα περὶ αὐτόν τῶν ἀρχαιρεσιῶν τὸν θόρυβον .
ἐδόκει δὲ καὶ τὸ δαιμόνιον προσημαίνειν τὰ πρασσόμενα σεισμοῖς καὶ κεραυνοῖς καὶ φάσμασιν .
αἱ δ ἀπ ἀνθρώπων μηνύσεις ἀληθεῖς μέν ἦσαν , οὔπω δ εἰς ἔλεγχον ἀποχρῶσαι κατ ἀνδρὸς ἐνδόξου καὶ δυναμένου μέγα τοῦ Κατιλίνᾳ .
διὸ τὴν ἡμέραν τῶν ἀρχαιρεσιῶν ὑπερθέμενος ὁ Κικέρων ἐκάλει τὸν Κατιλίναν εἰς τὴν σύγκλητον καὶ περὶ τῶν λεγομένων ἀνέκρινεν .
ὁ δὲ πολλοὺς οἰόμενος εἶναι τοὺς πραγμάτων καινῶν ἐφιεμένους ἐν τῇ βουλῇ , καὶ ἅμα τοῖς συνωμόταις ἐνδεικνύμενος , ἀπεκρίνατο τῷ Κικέρωνι μανικὴν ἀπόκρισιν τί γὰρ , ἔφη , πράττω δεινόν , εἰ , δυεῖν σωμάτων ὄντων , τοῦ μέν ἰσχνοῦ καὶ κατεφθινηκότος , ἔχοντος δὲ κεφαλήν , τοῦ δ ἀκεφάλου μέν , ἰσχυροῦ δὲ καὶ μεγάλου , τούτῳ κεφαλὴν αὐτὸς ἐπιτίθημι ;
τούτων εἴς τε τὴν βουλὴν καὶ τὸν δῆμον ᾐνιγμένων ὑπ αὐτοῦ , μᾶλλον ὁ Κικέρων ἔδεισε , καὶ τεθωρακισμένον αὐτόν οἵ τε δυνατοὶ πάντες ἀπὸ τῆς οἰκίας καὶ τῶν νέων πολλοὶ κατήγαγον εἰς τὸ πεδίον , τοῦ δὲ θώρακος ἐπίτηδες ὑπέφαινέ τι παραλύσας ἐκ τῶν ὤμων τοῦ χιτῶνος , ἐνδεικνύμενος τοῖς ὁρῶσι τὸν κίνδυνον .
οἱ δ ἠγανάκτουν καὶ συνεστρέφοντο περὶ αὐτόν καὶ τέλος ἐν ταῖς ψήφοις τὸν μέν Κατιλίναν αὖθις ἐξέβαλον , εἵλοντο δὲ Σιλανὸν ὕπατον καὶ Μουρήναν .
οὐ πολλῷ δ ὕστερον τούτων ἤδη τῷ Κατιλίνᾳ τῶν ἐν Τυρρηνίᾳ συνερχομένων καὶ καταλοχιζομένων , καὶ τῆς ὡρισμένης πρὸς τὴν ἐπίθεσιν ἡμέρας ἐγγὺς οὔσης , ἧκον ἐπὶ τὴν Κικέρωνος οἰκίαν περὶ μέσας νύκτας ἄνδρες οἱ πρῶτοι καὶ δυνατώτατοι Ῥωμαίων , Μᾶρκος τε Κράσσος καὶ Μᾶρκος Μάρκελλος καὶ Σκηπίων Μέτελλος ·
κόψαντες δὲ τὰς θύρας καὶ καλέσαντες τὸν θυρωρόν ἐκέλευον ἐπεγεῖραι καὶ φράσαι Κικέρωνι τὴν παρουσίαν αὐτῶν .
ἦν δὲ τοιόνδε ·
τῷ Κράσσῳ μετὰ δεῖπνον ἐπιστολὰς ἀποδίδωσιν ὁ θυρωρός , ὑπὸ δή τινος ἀνθρώπου κομισθείσας ἀγνώστου , ἄλλας ἄλλοις ἐπιγεγραμμένας , αὐτῷ δὲ Κράσσῳ μίαν ἀδέσποτον 0 .
ἣν μόνην ἀναγνοὺς ὁ Κράσσος , ὡς ἔφραζε τὰ γράμματα φόνον γενησόμενον πολὺν διὰ Κατιλίνᾳ , καὶ παρῄνει τῆς πόλεως ὑπεξελθεῖν , τὰς ἄλλας οὐκ ἔλυσεν , ἀλλ ἧκεν εὐθὺς πρὸς τὸν Κικέρωνα , πληγεὶς ὑπὸ τοῦ δεινοῦ , καί τι τῆς αἰτίας ἀπολυόμενος ἣν ἔσχε διὰ φιλίαν τοῦ Κατιλίνᾳ .
βουλευσάμενος οὖν ὁ Κικέρων ἅμ ἡμέρᾳ , βουλὴν συνήγαγε , καὶ τὰς ἐπιστολὰς κομίσας ἀπέδωκεν οἷς ἦσαν ἐπεσταλμέναι , κελεύσας φανερῶς ἀναγνῶναι .
πᾶσαι δ ἦσαν ὁμοίως ἐπιβουλὴν φράζουσαι .
ἐπεὶ δὲ καὶ Κόιντος Ἄρριος , ἀνὴρ στρατηγικός , ἀπσήγγελλε τοὺς ἐν Τυρρηνίᾳ καταλοχισμούς , καὶ Μάλλιος ἀπηγγέλλετο σὺν χειρὶ μεγάλῃ περὶ τὰς πόλεις ἐκείνας αἰωρούμενος ἀεί τι προσδοκᾶν καινὸν ἀπὸ τῆς Ῥώμης , γίνεται δόγμα τῆς βουλῆς παρακατατίθεσθαι τοῖς ὑπάτοις τὰ πράγματα , δεξαμένους δ ἐκείνους ὡς ἐπίστανται διοικεῖν καὶ σῴζειν τὴν πόλιν .
τοῦτο δ οὐ πολλάκις , ἀλλ ὅταν τι μέγα δείσῃ , ποιεῖν εἴωθεν ἡ σύγκλητος .
ἐπεὶ δὲ ταύτην λαβὼν τὴν ἐξουσίαν ὁ Κικέρωνι τὰ μὲν ἔξω πράγματα Κοΐντῳ Μετέλλῳ διεπίστευσε , τὴν δὲ πόλιν εἶχε διὰ χειρὸς καὶ καθ ἡμέραν προῄει δορυφορούμενος ὑπ ἀνδρῶν τοσούτων τὸ πλῆθος ὥστε τῆς ἀγορᾶς πολὺ μέρος κατέχειν ἐμβάλλοντος αὐτοῦ τοὺς παραπέμποντας , οὐκέτι καρτερῶν τὴν μέλλησιν ὁ Κατιλίνας αὐτὸς μὲν ἐκπηδᾶν ἔγνω πρὸς τὸν Μάλλιον ἐπὶ τὸ στράτευμα , Μάρκιον δὲ καὶ Κέθηγον ἐκέλευσε ξίφη λαβόντας ἐλθεῖν ἐπὶ τὰς θύρας ἕωθεν ὡς ἀσπασομένους τὸν Κικέρωνα καὶ διαχρήσασθαι προσπεσόντας .
τοῦτο Φουλβία , γυνὴ τῶν ἐπιφανῶν , ἐξαγγέλλει τῷ Κικέρωνι νυκτὸς ἐλθοῦσα καὶ διακελευσαμένη φυλάττεσθαι τοὺς περὶ τὸν Κέθηγον .
οἱ δ ἧκον ἅμ ἡμέρᾳ , καὶ κωλυθέντες εἰσελθεῖν ἠγανάκτουν καὶ κατεβόων ἐπὶ θύραις , ὥστε ὑποπτότεροι γενέσθαι .
προελθὼν δ ὁ Κικέρων ἐκάλει τὴν σύγκλητον εἰς τὸ τοῦ Στησίου Διὸς ἱερόν , ὃν Στάτορα Ῥωμαῖοι καλοῦσιν , ἱδρυμένον ἐν ἀρχῇ τῆς ἱερᾶς ὁδοῦ , πρὸς τὸ Παλάτιον ἀνιόντων , ἐνταῦθα καὶ τοῦ Κατιλίνα μετὰ τῶν ἄλλων ἐλθόντος ὡς ἀπολογησομένου , συγκαθίσαι μὲν οὐδεὶς ὑπέμεινε τῶν συγκλητικῶν , ἀλλὰ πάντες ἀπὸ τοῦ βάθρου μετῆλθον .
ἀρξάμενος δὲ λέγειν ἐθορυβεῖτο , καὶ τέλος ἀναστὰς ὁ Κικέρων προσέταξεν αὐτῷ τῆς πόλεως ἀπαλλάττεσθαι ·
δεῖν γὰρ αὐτοῦ μὲν λόγοις , ἐκείνου δ ὅπλοις πολιτευομένου μέσον εἶναι τὸ τεῖχος 0 .
ὁ μὲν οὖν Κατιλίνας εὐθὺς ἐξελθὼν μετὰ τριακοσίων ὁπλοφόρων καὶ περιστησάμενος αὑτῷ ῥαβδουχίας ὡς ἄρχοντι καὶ πελέκεις καὶ σημαίας ἐπαράμενος , πρὸς τὸν Μάλλιον ἐχώρει ·
καὶ δισμυρίων ὁμοῦ τι συνηθροισμένων ἐπῄει τὰς πόλεις ἀναπείθων καὶ ἀφιστὰς , ὥστε τοῦ πολέμου φανεροῦ γεγονότος τὸν Ἀντώνιον ἀποσταλῆναι διαμαχούμενον .
τοὺς δ ὑπολειφθέντας ἐν τῇ πόλει τῶν διεφθαρμένων ὑπὸ τοῦ Κατιλίνα συνῆγε καὶ παρεθάρρυνε Κορνήλιος Λέντλος Σούρας ἐπίκλησιν , ἀνὴρ γένους μὲν ἐνδόξου , βεβιωκὼς δὲ φαύλως καὶ δι ἀσέλγειαν ἐξεληλαμένος τῆς βουλῆς πρότερον , τότε δὲ στρατηγῶν τὸ δεύτερον , ὡς ἔθος ἐστὶ τοῖς ἐξ ὑπαρχῆς ἀνακτωμένοις τὸ βουλευτικὸν ἀξίωμα .
λέγεται δὲ καὶ τὴν ἐπίκλησιν αὐτῷ γενέσθαι τὸν Σούραν ἐξ αἰτίας τοιαύτης .
ἐν τοῖς κατὰ Σύλλαν χρόνοις ταμιεύων συχνὰ τῶν δημοσίων χρημάτων ἀπώλεσε καὶ διέφθειρεν .
ἀγανακτοῦντος δὲ τοῦ Σύλλα καὶ λόγον ἀπαιτοῦντος ἐν τῇ συγκλήτῳ , προελθὼν ὀλιγώρως πάνυ καὶ καταφρονητικῶς λόγον μὲν οὐκ ἔφη διδόναι , παρέχειν δὲ τὴν κνήμην , ὥσπερ εἰώθεισαν οἱ παῖδες ὅταν ἐν τῷ σφαιρίζειν ἁμάρτωσιν .
ἐκ τούτου Σούρας παρωνομάσθη ·
σούραν γὰρ οἱ Ῥωμαῖοι τὴν κνήμην λέγουσι .
πάλιν δὲ δίκην ἔχων καὶ διαφθείρας ἐνίους τῶν δικαστῶν , ἐπεὶ δυσὶ μόναις ἀπέφυγε ψήφοις , ἔφη παρανάλωμα γεγονέναι τὸ θατέρῳ κριτῇ δοθέν ἀρκεῖν γὰρ εἰ καὶ μιᾷ ψήφῳ μόνον ἀπελύθη .
τοῦτον ὄντα τῇ φύσει τοιοῦτον κεκινημένον ὑπὸ τοῦ Κατιλίνα προσδιέφθειραν ἐλπίσι κεναῖς ψευδομάντεις καὶ γόητες ἔπη πεπλασμένα καὶ χρησμοὺς ᾄδοντες , ὡς ἐκ τῶν Σιβυλλείων , προδηλοῦντας εἱμαρμένους εἶναι τῇ Ῥώμῃ Κορνηλίους τρεῖς μονάρχους , ὧν δύο μὲν ἤδη πεπληρωκέναι τὸ χρεών , Κίνναν τε καὶ Σύλλαν , τρίτῳ δὲ λοιπῷ Κορνηλίῳ ἐκείνῳ φέροντα τὴν μοναρχίαν ἥκειν τὸν δαίμονα , καὶ δεῖν πάντως δέχεσθαι καὶ μὴ διαφθείρειν μέλλοντα τοὺς καιροὺς , ὥσπερ Κατιλίνας 0 .
οὐδὲν οὖν ἐπενόει μικρὸν ὁ Λέντλος ἢ ἄσημον , ἀλλ ἐδέδοκτο τήν βουλὴν ἅπασαν ἀναιρεῖν τῶν τ ἄλλων πολιτῶν ὅσους δύναιτο , τήν πόλιν δ αὐτὴν καταπιμπράναι , φείδεσθαι τε μηδενὸς ἢ τῶν Πομπηΐου τέκνων ταῦτα δ ἐξαρπασαμένους ἔχειν ὑφ αὑτοῖς καὶ φυλάττειν ὅμηρα τῶν πρὸς Πομπήϊον διαλύσεων 0 ·
ἤδη γὰρ ἐφοίτα πολὺς λόγος καὶ βέβαιος ὑπὲρ αὐτοῦ κατιόντος ἀπὸ τῆς μεγάλης στρατείας .
καὶ νὺξ μὲν ὥριστο πρὸς τήν ἐπίθεσιν μία τῶν Κρονιάδων , ξίφη δὲ καὶ στυππεῖα καὶ θεῖον εἰς τήν Κεθήγου φέροντες οἰκίαν ἀπέκρυψαν .
ἄνδρας δὲ τάξαντες ἑκατὸν καὶ μέρη τοσαῦτα τῆς Ῥώμης ἕκαστον ἐφ ἑκάστῳ διεκλήρωσαν , ὡς δι ὀλίγου πολλῶν ἁψάντων φλέγοιτο πανταχόθεν ἡ πόλις .
ἄλλοι δὲ τοὺς ὀχετοὺς ἔμελλον ἐμφράξαντες ἀποσφάττειν τοὺς ὑδρευομένους .
πραττομένων δὲ τούτων ἔτυχον ἐπιδημοῦντες Ἀλλοβρίγων δύο πρέσβεις , ἔθνους μάλιστα δὴ τότε πονηρὰ πράττοντος καὶ βαρυνομένου τήν ἡγεμονίαν .
τούτους οἱ περὶ Λέντλον ὠφελίμους ἡγούμενοι πρὸς τὸ κινῆσαι καὶ μεταβαλεῖν τήν Γαλατίαν ἐποιήσαντο συνωμότας .
καὶ γράμματα μὲν αὐτοῖς πρὸς τήν ἐκεῖ βουλήν , γράμματα δὲ πρὸς Κατιλίναν ἔδοσαν , τῇ μὲν ὑπισχνούμενοι τήν ἐλευθερίαν , τὸν δὲ Κατιλίναν παρακαλοῦντες ἐλευθερώσαντα τοὺς δούλους ἐπὶ τήν Ῥώμην ἐλαύνειν 0 .
συναπέστελλον δὲ μετ αὐτῶν πρὸς τὸν Κατιλίναν Τίτον τινὰ Κροτωνιάτην , κομίζοντα τὰς ἐπιστολάς .
οἷα δ ἀνθρώπων ἀσταθμήτων καὶ μετ οἴνου τὰ πολλὰ καὶ γυναικῶν ἀλλήλοις ἐντυγχανόντων βουλεύματα πόνῳ καὶ λογισμῷ νήφοντι καὶ συνέσει περιττῇ διώκων ὁ Κικέρων , καὶ πολλοὺς μὲν ἔχων ἔξωθεν ἐπισκοποῦντας τὰ 0 ·
πραττόμενα καὶ συνεξιχνεύοντας αὐτῷ , πολλοῖς δὲ τῶν μετέχειν δοκούντων τῆς συνωμοσίας διαλεγόμενος κρύφα καὶ πιστεύων , ἔγνω τήν πρὸς τοὺς ξένους κοινολογίαν ·
καὶ νυκτὸς ἐνεδρεύσας ἔλαβε τὸν Κροτωνιάτην καὶ τὰ γράμματα , συνεργούντων ἀδήλως τῶν Ἀλλοβρίγων .
ἅμα δ ἡμέρᾳ βουλὴν ἀθροίσας εἰς τὸ τῆς Ὁμονοίας ἱερόν ἐξανέγνω τὰ γράμματα καὶ τῶν μηνυτῶν διήκουσεν .
ἔφη δὲ καὶ Σιλανὸς Ἰούνιος ἀκηκοέναι τινὰς Κεθήγου λέγοντος ὡς ὕπατοί τε τρεῖς καὶ στρατηγοί τέτταρες ἀναιρεῖσθαι μέλλουσι .
τοιαῦτα δ ἕτερα καὶ Πείσων , ἀνὴρ ὑπατικός , εἰσήγγειλε .
γάιος δὲ Σουλπίκιος , εἷς τῶν στρατηγῶν , ἐπὶ τήν οἰκίαν πεμφθεὶς τοῦ Κεθήγου πολλὰ μὲν ἐν αὐτῇ βέλη καὶ ὅπλα , πλεῖστα δὲ ξίφη καὶ μαχαίρας εὗρε νεοθήκτους ἁπάσας .
τέλος δὲ τῷ Κροτωνιάτῃ ψηφισαμένης ἄδειαν ἐπὶ μηνύσει τῆς βουλῆς ἐξελεγχθεὶς ὁ Λέντλος ἀπωμόσατο τήν ἀρχήν στρατηγῶν γὰρ ἐτύγχανε , καὶ τήν περιπόρφυρον ἐν τῇ βουλῇ καταθέμενος διήλλαξεν ἐσθῆτα τῇ συμφορᾷ πρέπουσαν .
οὗτος μὲν οὖν καὶ οἱ σὺν αὐτῷ παρεδόθησαν εἰς ἄδεσμον φυλακὴν τοῖς στρατηγοῖς .
ἤδη δ ἑσπέρας οὔσης καὶ τοῦ δήμου παριμένοντος ἀθρόου , προελθὼν ὁ Κικέρων , καὶ φράσας τὸ πρᾶγμα τοῖς πολίταις καὶ προπεμφθείς , παρῆλθεν εἰς οἰκίαν φίλου γειτνιῶντος , ἐπεὶ τήν ἐκείνου γυναῖκες κατεῖχον , ἱεροῖς ἀπορρήτοις ὀργιάζουσαι θεόν ἣν Ῥωμαῖοι μὲν Ἀγαθήν , Ἕλληνες δὲ Γυναικείαν ὀνομάζουσι .
θύεται δ αὐτῇ κατ ἐνιαυτὸν ἐν τῇ οἰκίᾳ τοῦ ὑπάτου διὰ γυναικὸς ἢ μητρὸς αὐτοῦ , τῶν Ἑστιάδων παρθένων παρουσῶν .
εἰσελθὼν οὖν ὁ Κικέρων , καθ αὑτόν , ὀλίγων παντάπασιν αὐτῷ παρόντων , ἐφρόντιζεν ὅπως χρήσαιτο τοῖς ἀνδράσι .
τήν τε γὰρ ἄκραν καὶ προσήκουσαν ἀδικήμασι τηλικούτοις τιμωρίαν ἐξηυλαβεῖτο καὶ κατώκνει δι ἐπιείκειαν ἤθους ἅμα καὶ ὡς μὴ δοκοίη τῆς ἐξουσίας ἄγαν ἐμφορεῖσθαι καὶ πικρῶς ἐπεμβαίνειν ἀνδράσι γένει τε πρώτοις καὶ φίλους δυνατοὺς ἐν τῇ πόλει κεκτημένοις ·
μαλακώτερόν τε χρησάμενος ὠρρώδει τὸν ἀπ αὐτῶν κίνδυνον .
οὐ γὰρ ἀγαπήσειν μετριώτερόν τι θανάτου παθόντας , ἀλλ εἰς ἅπαν ἀναρραγήσεσθαι τόλμης , τῇ παλαιᾷ κακίᾳ , νέαν ὀργὴν προσλαβόντας 0 ·
αὐτός τε δόξειν ἄνανδρος καὶ μαλακός , οὐ δ ἄλλως δοκῶν εὐτολμότατος εἶναι τοῖς πολλοῖς 0 .
ταῦτα τοῦ Κικέρωνος διαποροῦντος γίνεταί τι ταῖς γυναιξὶ σημεῖον θυούσαις .
ὁ γὰρ βωμός , ἤδη τοῦ πυρὸς κατακεκοιμῆσθαι δοκοῦντος , ἐκ τῆς τέφρας καὶ τῶν κεκαυμένων φλοιῶν φλόγα πολλὴν ἀνῆκε καὶ λαμπράν .
ὑφ ἧς αἱ μὲν ἄλλαι διεπτοήθησαν , αἱ δ ἱεραὶ παρθένοι τὴν τοῦ Κικέρωνος γυναῖκα Τερεντίαν ἐκέλευσαν ᾗ τάχος χωρεῖν πρός τὸν ἄνδρα καὶ κελεύειν οἷς ἔγνωκεν ἐγχειρεῖν ὑπὲρ τῆς πατρίδος , ὡς μέγα πρός τε σωτηρίαν καὶ δόξαν αὐτῷ τῆς θεοῦ φῶς διδούσης .
ἡ δὲ Τερεντία καὶ γὰρ οὐ δ ἄλλως ἦν πρᾳεῖά τις οὐ δ ἄτολμος τὴν φύσιν , ἀλλὰ φιλότιμος γυνὴ καὶ μᾶλλον , ὡς αὐτός φησιν ὁ Κικέρων , τῶν πολιτικῶν μεταλαμβάνουσα παρ ἐκείνου φροντίδων ἢ μεταδιδοῦσα τῶν οἰκιακῶν ἐκείνῳ ταῦτα τε πρός αὐτὸν ἔφρασε καὶ παρώξυνεν ἐπὶ τοὺς ἄνδρας ·
ὁμοίως δὲ καὶ Κόιντος ὁ ἀδελφὸς καὶ τῶν ἀπὸ φιλοσοφίας ἑταίρων Πόπλιος Νιγίδιος , ᾧ τὰ πλεῖστα καὶ μέγιστα παρὰ τὰς πολιτικὰς ἐχρῆτο πράξεις 0 .
τῇ δ ὑστεραίᾳ γενομένων ἐν συγκλήτῳ λόγων περὶ τιμωρίας τῶν ἀνδρῶν , ὁ πρῶτος ἐρωτηθεὶς γνώμην Σιλανὸς εἶπε τὴν ἐσχάτην δίκην δοῦναι προσήκειν ἀχθέντας εἰς τὸ δεσμωτήριον .
καὶ προσετίθεντο τούτῳ πάντες ἐφεξῆς μέχρι Γαΐου Καίσαρος τοῦ μετὰ ταῦτα δικτάτορος γενομένου .
τότε δὲ νέος ὢν ἔτι καὶ τὰς πρώτας ἔχων τῆς αὐξήσεως ἀρχάς , ἤδη δὲ τῇ πολιτείᾳ καὶ ταῖς ἐλπίσιν εἰς ἐκείνην τὴν ὁδὸν ἐμβεβηκὼς ᾗ τὰ Ῥωμαίων εἰς μοναρχίαν μετέστησε πράγματα , τοὺς μὲν ἄλλους ἐλάνθανε , τῷ δὲ Κικέρωνι πολλὰς μὲν ὑποψίας , λαβὴν δ οὐδεμίαν εἰς ἔλεγχον παρέδωκεν , ἀλλὰ καὶ λεγόντων ἦν ἐνίων ἀκούειν ὡς ἐγγὺς ἐλθὼν ἁλῶναι διεκφύγοι τὸν ἄνδρα , τινὲς δέ φασι παριδεῖν ἑκόντα καὶ παραλιπεῖν τὴν κατ ἐκείνου μήνυσιν φόβῳ τῶν φίλων αὐτοῦ καὶ τῆς δυνάμεως ·
παντὶ γὰρ εἶναι πρόδηλον ὅτι μᾶλλον ἂν ἐκεῖνοι γένοιντο προσθήκη Καίσαρι σωτηρίας ἢ Καῖσαρ ἐκείνοις κολάσεως 0 1 .
ἐπεὶ δ οὖν ἡ γνώμη περιῆλθεν εἰς αὐτόν , ἀναστὰς ἀπεφήνατο μὴ θανατοῦν τοὺς ἄνδρας , ἀλλὰ τὰς οὐσίας εἶναι δημοσίας , αὐτοὺς δ ἀπαχθέντας εἰς πόλεις τῆς Ἰταλίας ἃς ἂν δοκῇ Κικέρωνι , τηρεῖσθαι δεδεμένους ἄχρι ἂν οὗ καταπολεμηθῇ Κατιλίνας .
οὔσης δὲ τῆς γνώμης ἐπιεικοῦς καὶ τοῦ λέγοντος εἰπεῖν δυνατωτάτου , ῥοπὴν ὁ Κικέρων προσέθηκεν οὐ μικράν , αὐτός τε γὰρ ἀναστὰς ἐνεχείρησεν εἰς ἑκάτερον , τὰ μὲν τῇ προτέρᾳ , τὰ δὲ τῇ γνώμη Καίσαρος συνειπών , οἵ τε φίλοι πάντες οἰόμενοι τῷ Κικέρωνι συμφέρειν τὴν Καίσαρος γνώμην ἧττον γὰρ ἐν αἰτίαις ἔσεσθαι μὴ θανατώσαντα τοὺς ἄνδρας ᾑροῦντο τὴν δευτέραν μᾶλλον γνώμην , ὥστε καὶ τὸν Σιλανὸν αὖθις μεταβαλλόμενον παραιτεῖσθαι καὶ λέγειν ὡς οὐ δ αὐτὸς εἴποι θανατικὴν γνώμην ·
ἐσχάτην γὰρ ἀνδρὶ βουλευτῇ Ῥωμαίων εἶναι δίκην τὸ δεσμωτήριον 0 .
εἰρημένης δὲ τῆς γνώμης πρῶτος ἀντέκρουσεν αὐτῇ Κάτλος Λουτάτιος ·
εἶτα δεξάμενος Κάτων , καὶ τῷ λόγῳ σφοδρῶς συνεπερείσας ἐπὶ τὸν Καίσαρα τὴν ὑπόνοιαν , ἐνέπλησε θυμοῦ καὶ φρονήματος τὴν σύγκλητον , ὥστε θάνατον καταψηφίσασθαι τῶν ἀνδρῶν .
περὶ δὲ δημεύσεως χρημάτων ἐνίστατο Καῖσαρ , οὐκ ἀξιῶν τὰ φιλάνθρωπα τῆς ἑαυτοῦ γνώμης ἐκβαλόντας ἑνὶ χρήσασθαι τῷ σκυθρωποτάτῳ , βιαζομένων δὲ πολλῶν ἐπεκαλεῖτο τοὺς δημάρχους , οἱ δ οὐχ ὑπήκουον , ἀλλὰ Κικέρων αὐτὸς ἐνδοὺς ἀνῆκε τὴν περὶ δημεύσεως γνώμην .
ἐχώρει δὲ μετὰ τῆς βουλῆς ἐπὶ τοὺς ἄνδρας , οὐκ ἐν τ αὐτῷ δὲ πάντες ἦσαν , ἄλλος δ ἄλλον ἐφύλαττε τῶν στρατηγῶν , καὶ πρῶτον ἐκ Παλατίου παραλαβὼν τὸν Λέντλον ἦγε διὰ τῆς ἱερᾶς ὁδοῦ καὶ τῆ ;
ς ἀγορᾶς μέσης , τῶν μὲν ἡγεμονικωτάτων ἀνδρῶν κύκλῳ περιεσπειραμένων καὶ δορυφορούντων , τοῦ δὲ δήμου φρίττοντος τὰ δρώμενα καὶ παριόντος σιωπῇ , μάλιστα δὲ τῶν νέων , ὥσπερ ἱεροῖς τισι πατρίοις ἀριστοκρατικῆς τινος ἐξουσίας τελεῖσθαι μετὰ φόβου καὶ θάμβους δοκούντων 0 1 .
διελθὼν δὲ τὴν ἀγορὰν καὶ γενόμενος πρὸς τῷ δεσμωτηρίῳ παρέδωκε τὸν Λέντλον τῷ δημίῳ καὶ προσέταξεν ἀνελεῖν εἶθ ἑξῆς τὸν Κέθηγον , καὶ οὕτω τῶν ἄλλων ἕκαστον καταγαγὼν ἀπέκτεινεν .
ὁρῶν δὲ πολλοὺς ἔτι τῶν ἀπὸ τῆς συνωμοσίας ἐν ἀγορᾷ συνεστῶτας ἀθρόους καὶ τὴν μὲν πρᾶξιν ἀγνοοῦντας , τὴν δὲ νύκτα προσμένοντας , ὡς ἔτι ζώντων τῶν ἀνδρῶν καὶ δυναμένων ἐξαρπασθῆναι , φθεγξάμενος μέγα πρὸς αὐτοὺς , ἔζησαν , εἶπεν .
οὕτω δὲ Ῥωμαίων οἱ δυσφημεῖν μὴ βουλόμενοι τὸ τεθνάναι σημαίνουσιν .
ἤδη δ ἦν ἑσπέρα , καὶ δι ἀγορᾶς ἀνέβαινεν εἰς τὴν οἰκίαν , οὐκέτι σιωπῇ τῶν πολιτῶν οὐ δὲ τάξει προπεμπόντων αὐτόν , ἀλλὰ φωναῖς καὶ κρότοις δεχομένων καθ οὓς γένοιτο , σωτῆρα καὶ κτίστην ἀνακαλούντων τῆς πατρίδος .
τὰ δὲ φῶτα πολλὰ κατέλαμπε τοὺς στενωπούς , λαμπάδια καὶ δᾷδας ἱστώντων ἐπὶ ταῖς θύραις .
αἱ δὲ γυναῖκες ἐκ τῶν τεγῶν πρ οὔφαινον ἐπὶ τιμῇ καὶ θέᾳ τοῦ ἀνδρός , ὑπὸ πομπῇ τῶν ἀρίστων μάλα σεμνῶς ἀνιόντος ·
ὧν οἱ πλεῖστοι πολέμους τε κατειργασμένοι μεγάλους καὶ διὰ θριάμβων εἰσεληλακότες καὶ προσκεκτημένοι γῆν καὶ θάλατταν οὐκ ὀλίγην ἐβάδιζον ἀνομολογούμενοι πρὸς ἀλλήλους πολλοῖς μὲν τῶν τότε ἡγεμόνων καὶ στρατηγῶν πλούτου καὶ λαφύρων καὶ δυνάμεως χάριν ὀφείλειν τὸν Ῥωμαίων δῆμον , ἀσφαλείας δὲ καὶ σωτηρίας ἑνὶ μόνῳ Κικέρωνι , τηλικοῦτον ἀφελόντι καὶ τοσοῦτον αὐτοῦ κίνδυνον .
οὐ γὰρ τὸ κωλῦσαι τὰ πραττόμενα καὶ κολάσαι τοὺς πράττοντας ἐδόκει θαυμαστόν , ἀλλ ὅτι μέγιστον τῶν πώποτε νεωτερισμῶν οὗτος ἐλαχίστοις κακοῖς ἄνευ στάσεως καὶ ταραχῆς κατέσβεσε .
καὶ γὰρ τὸν Κατιλίναν οἱ πλεῖστοι τῶν συνερρυηκότων πρὸς αὐτὸν ἅμα τῷ πυθέσθαι τὰ περὶ Λέντλον καὶ Κέθηγον ἐγκαταλιπόντες ᾤχοντο ·
καὶ μετὰ τῶν συμμεμενηκότων αὐτῷ διαγωνισάμενος πρὸς Ἀντώνιον αὐτός τε διεφθάρη καὶ τὸ στρατόπεδον .
οὐ μὴν ἀλλ ἦσαν οἱ τὸν Κικέρωνα παρεσκευασμένοι καὶ λέγειν ἐπὶ τούτοις καὶ ποιεῖν κακῶς , ἔχοντες ἡγεμόνας τῶν εἰς τὸ μέλλον ἀρχόντων Καίσαρα μὲν στρατηγοῦντα , Μέτελλον δὲ καὶ Βηστίαν δημαρχοῦντας .
οἳ τὴν ἀρχὴν παραλαβόντες , ἔτι τοῦ Κικέρωνος ἡμέρας ὀλίγας ἄρχοντος , οὐκ εἴων δημηγορεῖν αὐτόν , ἀλλ ὑπὲρ τῶν ἐμβόλων βάθρα θέντες οὐ παρίεσαν οὐ δ ἐπέτρεπον λέγειν , ἀλλ ἐκέλευον , εἰ βούλοιτο , μόνον περὶ τῆς ἀρχῆς ἀπομόσαντα καταβαίνειν .
κ ἀκεῖνος ἐπὶ τούτοις ὡς ὀμόσων προῆλθε ·
καὶ γενομένης αὐτῷ σιωπῆς ὤμνυεν , οὐ τὸν πάτριον , ἀλλ ἴδιόν τινα καὶ καινὸν ὅρκον , ἦ μὴν σεσωκέναι τὴν πατρίδα καὶ διατετηρηκέναι τὴν ἡγεμονίαν .
ἐπώμνυε δὲ τὸν ὅρκον αὐτῷ σύμπας ὁ δῆμος , ἐφ οἷς ἔτι μᾶλλον ὅ τε Καῖσαρ οἵ τε δήμαρχοι χαλεπαίνοντες ἄλλας τε τῷ Κικέρωνι ταραχὰς ἐμηχανῶντο , καὶ νόμος ὑπ αὐτῶν εἰσήγετο καλεῖν Πομπήϊον μετὰ τῆς στρατιᾶς , ὡς δὴ καταλύσοντα τὴν Κικέρωνος δυναστείαν .
ἀλλ ἦν ὄφελος μέγα τῷ Κικέρωνι καὶ πάσῃ τῇ πόλει δημαρχῶν τότε Κάτων καὶ τοῖς ἐκείνων πολιτεύμασιν ἀπ ἴσης μὲν ἐξουσίας , μείζονος δὲ δόξης ἀντιτασσόμενος , τά τε γὰρ ἄλλα ῥᾳδίως ἔλυσε , καὶ τὴν Κικέρωνος ὑπατείαν οὕτως ἦρε τῷ λόγῳ μεγάλην δημηγορήσας ὥστε τιμὰς αὐτῷ τῶν πώποτε μεγίστας ψηφίσασθαι καὶ προσαγορεῦσαι πατέρα πατρίδος , πρώτῳ γὰρ ἐκείνῳ δοκεῖ τοῦτο καθυπάρξαι , Κάτωνος αὐτὸν οὕτως ἐν τῷ δήμῳ προσαγορεύσαντος .
καὶ μέγιστον μὲν ἴσχυσεν ἐν τῇ πόλει τότε , πολλοῖς δ ἐπίφθονον ἑαυτὸν ἐποίησεν ἀπ οὐδενὸς ἔργου πονηροῦ , τῷ δ ἐπαινεῖν ἀεὶ καὶ μεγαλύνειν αὐτὸς ἑαυτὸν ὑπὸ πολλῶν δυσχεραινόμενος .
οὔ τε γὰρ βουλὴν οὔ τε δῆμον οὔ τε δικαστήριον ἦν συνελθεῖν ἐν ᾧ μὴ Κατιλίναν ἔδει θρυλούμενον ἀκοῦσαι καὶ Λέντλον .
ἀλλὰ καὶ τὰ βιβλία τελευτῶν κατέπλησε καὶ τὰ συγγράμματα τῶν ἐγκωμίων καὶ τὸν λόγον ἥδιστον ὄντα καὶ χάριν ἔχοντα πλείστην ἐπαχθῆ καὶ φορτικὸν ἐποίησε τοῖς ἀκροωμένοις , ὥσπερ τινὸς ἀεὶ κηρὸς αὐτῷ τῆς ἀηδίας ταύτης προσούσης 0 .
ὅμως δέ , καίπερ οὕτως ἀκράτῳ φιλοτιμίᾳ συνών , ἀπήλλακτο τοῦ φθονεῖν ἑτέροις , ἀφθονώτατος ὢν ἐν τῷ τοὺς πρὸ αὐτοῦ καὶ τοὺς καθ αὑτὸν ἄνδρας ἐγκωμιάζειν , ὡς ἐκ τῶν συγγραμμάτων λαβεῖν ἔστι .
πολλὰ δ αὐτοῦ καὶ ἀπομνημονεύουσιν οἷον περὶ Ἀριστοτέλους , ὅτι χρυσίου ποταμὸς εἴη ῥέοντος , καὶ περὶ τῶν Πλάτωνος διαλόγων , ὡς τοῦ Διός , εἰ λόγῳ χρῆσθαι πέφυκεν , οὕτω διαλεγομένου 0 .
τὸν δὲ Θεόφραστον εἰώθει τρυφὴν ἰδίαν ἀποκαλεῖν .
περὶ δὲ τῶν Δημοσθένους λόγων ἐρωτηθείς τίνα δοκοίη κάλλιστον εἶναι , τὸν μέγιστον εἶπε .
καίτοι τινὲς τῶν προσποιουμένων δημοσθενίζειν ἐπιφύονται φωνῇ τοῦ Κικέρωνος , ἣν πρός τινα τῶν ἑταίρων ἔθηκεν ἐν ἐπιστολῇ γράψας , ἐνιαχοῦ τῶν λόγων ἀπονυστάζειν τὸν Δημοσθένη ·
τῶν δὲ μεγάλων καὶ θαυμαστῶν ἐπαίνων οἷς πολλαχοῦ χρῆται περὶ τοῦ ἀνδρός , καὶ ὅτι περὶ οὓς μάλιστα τῶν ἰδίων ἐσπούδασε λόγων , τοὺς κατ Ἀντωνίου , Φιλιππικοὺς ἐπέγραψεν , ἀμνημονοῦσι 0 .
τῶν δὲ κατ αὑτὸν ἐνδόξων ἀπὸ λόγου καὶ σοφίας οὐκ ἔστιν οὐδεὶς ὃν οὐκ ἐποίησεν ἐνδοξότερον ἢ λέγων ἢ γράφων εὐμενῶς περὶ ἑκάστου .
κρατίππῳ δὲ τῷ Περιπατητικῷ διεπράξατο μὲν Ῥωμαίῳ γενέσθαι παρὰ Καίσαρος ἄρχοντος ἤδη , διεπράξατο δὲ καὶ τὴν ἐξ Ἀρείου πάγου βουλὴν ψηφίσασθαι δεηθῆναι μένειν αὑτὸν ἐν Ἀθήναις καὶ διαλέγεσθαι τοῖς νέοις ὡς κοσμοῦντα τὴν πόλιν .
ἐπιστολαὶ δὲ παρὰ τοῦ Κικέρωνος εἰσὶ πρός Ἡρώδην , ἕτεραι δὲ πρός τὸν υἱόν , ἐγκελευομένου συμφιλοσοφεῖν Κρατίππῳ 0 .
γοργίαν δὲ τὸν ῥήτορα αἰτιώμενος εἰς ἡδονὰς καὶ πότους προάγειν τὸ μειράκιον ἀπελαύνει τῆς συνουσίας αὐτοῦ .
καὶ σχεδὸν αὕτη τε τῶν Ἑλληνικῶν μία καὶ δευτέρα πρός Πέλοπα τὸν Βυζάντιον ἐν ὀργῇ τινι γέγραπται , τὸν μὲν Γοργίαν αὐτοῦ προσηκόντως ἐπικόπτοντος , εἴπερ ἦν φαῦλος καὶ ἀκόλαστος , ᾗπερ ἐδόκει , πρός δὲ τὸν Πέλοπα μικρολογουμένου καὶ μεμψιμοιροῦντος ὥσπερ ἀμελήσαντα τιμάς τινας αὐτῷ καὶ ψηφίσματα παρὰ Βυζαντίων γενέσθαι 0 .
ταῦτά τε δὴ φιλότιμα , καὶ τὸ πολλάκις ἐπαιρόμενον τοῦ λόγου τῇ δεινότητι τὸ πρέπον προΐεσθαι 0 .
μουνατίῳ μὲν γάρ ποτε συνηγορήσας , ὡς ἀποφυγὼν τὴν δίκην ἐκεῖνος ἐδίωκεν ἑταῖρον αὐτοῦ Σαβῖνον , οὕτω λέγεται προπεσεῖν ὑπ ὀργῆς ὁ Κικέρων ὥστ εἰπεῖν ·
σὺ γὰρ ἐκείνην , ὦ Μουνάτιε , τὴν δίκην ἀπέφυγες διὰ σαυτόν , οὐκ ἐμοῦ πολὺ σκότος ἐν φωτὶ τῷ δικαστηρίῳ περιχέαντος ;
μᾶρκον δὲ Κράσσον ἐγκωμιάζων ἀπὸ τοῦ βήματος εὐημέρησε , καὶ μεθ ἡμέρας αὖθις ὀλίγας λοιδορῶν αὐτόν , ὡς ἐκεῖνος εἶπεν οὐ γὰρ ἐνταῦθα πρώην αὐτὸς ἡμᾶς ἐπῄνεις ;
ναί , φησι , μελέτης ἕνεκεν γυμνάζων τὸν λόγον εἰς φαύλην ὑπόθεσιν 0 .
εἰπόντος δέ ποτε τοῦ Κράσσου μηδένα Κράσσον ἐν Ῥώμῃ βεβιωκέναι μακρότερον ἑξηκονταετίας , εἶθ ὕστερον ἀρνουμένου καὶ λέγοντος , τί δ ἂν ἐγὼ παθὼν τοῦτ εἶπον ;
ἤιδεις , ἔφη , Ῥωμαίους ἡδέως ἀκουσομένους καὶ διὰ τοῦτ ἐδημαγώγεις .
ἀρέσκεσθαι δὲ τοῦ Κράσσου τοῖς Στωικοῖς φήσαντος , ὅτι πλούσιον εἶναι τὸν ἀγαθὸν ἀποφαίνουσιν , ὅρα μὴ μᾶλλον εἶπεν , ὅτι πάντα τοῦ σοφοῦ λέγουσιν εἶναι .
διεβάλλετο δ εἰς φιλαργυρίαν ὁ Κράσσος .
ἐπεὶ δὲ τοῦ Κράσσου τῶν παίδων ὁ ἕτερος Ἀξίῳ τινὶ δοκῶν ὅμοιος εἶναι , καὶ διὰ τοῦτο τῇ μητρὶ προστριβόμενος αἰσχρὰν ἐπὶ τῷ Ἀξίῳ διαβολήν εὐδοκίμησε λόγον ἐν βουλῇ διελθών , ἐρωτηθεὶς ὁ Κικέρων τί φαίνεται αὐτῷ , ἄξιος , εἶπε , Κράσσου 0 .
μέλλων δὲ Κράσσος εἰς Συρίαν ἀπαίρειν ἐβούλετο τὸν Κικέρωνα μᾶλλον αὐτῷ φίλον ἢ ἐχθρὸν εἶναι 0 ·
καί φιλοφρονούμενος ἔφη βούλεσθαι δειπνῆσαι παρ αὐτῷ ·
κ ἀκεῖνος ὑπεδέξατο προθύμως .
ὀλίγαις δ ὕστερον ἡμέραις περὶ Βατινίου φίλων τινῶν ἐντυγχανόντων ὡς μνωμένου διαλύσεις καί φιλίαν ἦν γὰρ ἐχθρός , οὐ δήπου καί Βατίνιος , εἶπε , δειπνῆσαι παρ ἐμοὶ βούλεται ;
πρὸς μὲν οὖν Κράσσον τοιοῦτος 0 .
αὐτὸν δὲ τὸν Βατίνιον ἔχοντα χοιράδας ἐν τῷ τραχήλῳ καί λέγοντα δίκην οἰδοῦντα ῥήτορα προσεῖπεν .